stanford-oval/wikipedia huggingface dataset:
בן פראוד
ביוגרפיה > 2018 > אלוף אירופה

באליפות אירופה שנערכה בגלאזגו, בריטניה באוגוסט 2018 זכה פראוד בשתי מדליות, זהב וכסף. מדליית זהב במשחה ל-50מטר חופשי בתוצאה של 21.34 שניות, לפני כריסטיאן גולומייב מיוון (21.44 שניות) ואנדראה ורגני מאיטליה (21.68 שניות), בשלב חצי הגמר הוא קבע שיא לאומי ושיא אליפות חדש של 21.11 שניות, תוצאה זו הייתה התוצאה הטובה בעולם ללא חליפות השחייה שנאסר להשתמש בהן משנת 2010. מדליית כסף במשחה ל-50 מטר פרפר בתוצאה של 22.78 שניות, אחרי שיאן העולם הטרי אנדריי הובורוב (22.48 שניות) ולפני אולג קוסטין מרוסיה (22.97 שניות).
ביוגרפיה > 2019

באליפות העולם שנערכה בקוואנגג'ו, קוריאה הדרומית בסוף יולי 2019 הוא סיים במקום חמישי במשחה ל-50 מטר חופשי בתוצאה של 21.55 שניות ובמקום שביעי במשחה ל-50 מטר פרפר בתוצאה של 23.01 שניות.
ביוגרפיה > 2021

באליפות אירופה שנערכה בבודפשט במאי 2021 הוא זכה במדליית כסף במשחה ל-50 מטר חופשי בתוצאה של 21.69 שניות, אחרי ארי-פקה ליוקונן מפינלנד (21.61 שניות) ולפני כריסטיאן גולומייב מיוון (21.73 שניות).
חודש וחצי לאחר מכן, באולימפיאדת טוקיו הוא סיים במקום חמישי במשחה ל-50 מטר חופשי בתוצאה של 21.72 שניות.
ביוגרפיה > 2021 > אלוף עולם בבריכת 25 מטר

באליפות העולם בבריכת 25 מטר, שנערכה באבו דאבי, איחוד האמירויות הערביות בדצמבר אותה שנה הוא זכה במדליית זהב במשחה ל-50 מטר חופשי בתוצאה של 20.46 שניות, לפני ראיין הלד מארצות הברית (20.70 שניות) וג'ושוע ליינדו מקנדה (20.76 שניות).
ביוגרפיה > 2022 > אלוף עולם

באליפות העולם שנערכה בבודפשט בסוף יוני 2022 הוא זכה במדליית זהב במשחה ל-50 מטר חופשי בתוצאה של 21.32 שניות, לפני מייקל אנדרו מארצות הברית (21.41 שניות) ומקסים גרוסה מצרפת (21.57 שניות). נוסף לכך, הוא סיים במקום שביעי במשחה ל-50 מטר פרפר בתוצאה של 23.08 שניות, בשלב חצי הגמר הוא קבע תוצאה של 22.76 שניות ועלה ראשון למשחה הגמר. תוצאה זו הייתה השנייה בטיבה באליפות.
חודשיים לאחר מכן, באליפות אירופה שנערכה ברומא, איטליה הוא זכה במדליית זהב במשחה ל-50 מטר חפשי בתוצאה של 21.58 שניות, לפני לאונרדו דפלנו מאיטליה (21.60 שניות) וכריסטיאן גולומייב מיוון (21.75 שניות).
באליפות העולם בבריכת 25 מטר, שנערכה במלבורן, אוסטרליה בדצמבר אותה שנה הוא זכה במדליית כסף במשחה ל-50 מטר חופשי בתוצאה של 20.49 שניות, אחרי ג'ורדן קרוקס מאיי קיימן (20.46 שניות) ולפני דילן קרטר מטרינידד וטובגו (20.72 שניות).
ביוגרפיה > 2023

באליפות העולם שנערכה בפוקואוקה, יפן ביולי 2023 הוא זכה במדליית ארד במשחה ל-50 מטר חופשי בתוצאה של 21.58 שניות, אחרי קמרון מקאבוי מאוסטרליה (21.06 שניות) וג'ק אלכסי מארצות הברית (21.57 שניות). נוסף לכך, הוא סים במקום חמישי במשחה ל-50 מטר פרפר בתוצאה של 22.91 שניות.
ביוגרפיה > 2024

באליפות העולם שנערכה בדוחה, קטר בפברואר 2024 זכה במדליית ארד במשחה ל-50 מטר חופשי בתוצאה של-21.53 שניות, אחרי ולדיסלב בוחוב מאוקראינה (21.44 שניות) וקמרון מקאבוי (21.45 שניות).
ביוגרפיה > 2024 > סגן אלוף אולימפי

באולימפיאדת פריז שנערכה בסוף יולי תחילת אוגוסט הוא זכה במדליית כסף במשחה ל-50 מטר חופשי בתוצאה של 21.30 שניות, אחרי קמרון מקאבוי (21.25 שניות) ולפני פלורן מנודו מצרפת (21.56 שניות).
שיאים אישיים > בריכה אולימפית

50 מטר חופשי: 21.11 שניות (2018), שיא בריטניה
100 מטר חופשי: 48.52 שניות
50 מטר פרפר: 22.75 שניות (2017), שיא בריטניה
100 מטר פרפר: 54.88 שניות
שיאים אישיים > בריכת 25 מטר

50 מטר חופשי: 20.18 שניות (2023), שיא אירופה
100 מטר חופשי: 45.97 שניות, שיא בריטניה
50 מטר פרפר: 22.18 שניות, שיא בריטניה
100 מטר פרפר: 54.11 שניות
גיורא זייד

| --- | --- |

גיורא זייד עם חברו מוחמד אבו סודה, 1926
 לידה:  אוקטובר 1914 תל עדשים, האימפריה העות'מאנית האימפריה העות'מאנית
 פטירה:  28 בינואר 2005 (בגיל 90) ישראל ישראל
 מקום קבורה:  בית הקברות של אגודת השומרים, קריית טבעון
 מדינה:  ישראל 
 כינוי:  אבו זייד
 השתייכות:  שירות הידיעות של ההגנה  שירות הביטחון הכללי
 תפקידים אזרחיים
 בכיר בממשל הצבאי יועץ ראש הממשלה לענייני ערבים
 
גיורא זייד עם ידידו, מוחמד אבו סודה
כתובת תחת התמונה שמצד ימין - אלכסנדר זייד וידידו ראשיד
גיורא זייד (אוקטובר 1914 - 28 בינואר 2005) היה איש מערכת הביטחון בישראל.
ביוגרפיה

גיורא זייד הוא בנם של אנשי השומר ציפורה ואלכסנדר זייד. נולד בתל עדשים וגדל בכפר גלעדי.
בשנת 1924 עברה המשפחה לשייח אבריק, שם התגורר בדומה לשלושת אחיו, ילדיו ונכדיו עד ליום מותו.
ב-1938 נרצח אביו אלכסנדר, על ידי הבדווי מוחמד קאסם טבאש. גיורא ביקש לנקום את דמו, כמנהג הבדווים, אך יגאל אלון הניאו מכך. בשנת 1942 הוחלט על ידי הפלמ"ח לשלוח חוליית חיסול על מנת להרוג את קאסם טבאש.
לפני קום מדינת ישראל הצטרף לשירות הידיעות של ההגנה.
במהלך מלחמת העצמאות יזם ביחד עם משה דיין את "ברית הדמים", הסכם שהעביר גדוד דרוזי מסוריה, בהנהגת איסמעיל קבלאן, ללחימה לצד ישראל.
בתום מלחמת העצמאות נעשה זייד לבכיר בממשל הצבאי שהוקם כדי לפקח ולשלוט על ערביי ארץ ישראל. הוא עסק בגיוס דרוזים ובדווים בני הגליל לשרת בצה"ל.
בשנות השבעים שימש זייד כיועץ ראש הממשלה לענייני ערבים.
זייד, שגדל מוקף בשכנים בדווים, דיבר ערבית רהוטה מגיל צעיר והיה בקיא בגינוני הכבוד ובמנהגים המקובלים בעולם הערבי. על אף שאביו אלכסנדר נרצח על ידי מתנקש בדואי בתקופת המרד הערבי הגדול, שמר זייד עד שנותיו האחרונות על קשר רציף ובלתי אמצעי עם בדואים, ערבים ודרוזים מכל רחבי ישראל והיה כתובת אמינה ולא רשמית, לתקשורת של אלו מול הממסד הישראלי. כינוייו "אבו זייד" היה שגור ברוב כפרי הגליל.
לאחר שפרש לגמלאות, העביר הרצאות בחצר ביתו שבבית זייד ובהם שילב סיפורים על משפחתו, על גיבורי התנ"ך ועל הטבע. בשיאה של ההרצאה היה שולף קלע מחיקו ומטיל גמבות (במקרה הטוב) ותפוזים או בצלים (במקרה הפחות טוב), אל עבר האורחים המבודחים. כישרונו כמספר סיפורים ודמותו הבלתי אמצעית משכה רבים לשמוע מהרצאותיו.
חיים אישיים

נישא לבת שבע עודד (מעודה) ולהם נולדו 3 ילדים.
נקבר בבית הקברות של אגודת השומרים בקריית טבעון לצד אחיו, הוריו ורעייתו בת שבע.
לקריאה נוספת

אוריאל בן-עמי, שאגה אחרונה במטולה, הוצאת משרד הביטחון, תל אביב 1990
אורי דרומי, ידידות עם הבדווים, אחרי הרצח ונקמת הדם, באתר הארץ, 9 בפברואר 2005
אליעזר (גייזי) צפריר, בזכותם, באתר nrg‏, 3 במרץ 2005
הערות שוליים

↑  אתר "Billiongraves"
↑  ההיתר לפעולת הנקם ברוצח של אלכסנדר זייד
↑  מאתר הפלמ"ח הענשת רוצח אלכסנדר זייד
↑  יעקב פרי, "הבא להורגך", קשת, 1999, עמ' 26
| --- | --- |
בקרת זהויות :  NLI: 987007409671405171  VIAF: 186155103946576200721   WorldCat (עם VIAF): 186155103946576200721
ג'ובאני בטיסטה גואדניני

| --- | --- |
 לידה:  23 ביוני 1711 בורגונובו ואל טידונה, איטליה 
 פטירה:  18 בספטמבר 1786 (בגיל 75) טורינו, ממלכת סרדיניה 
 תקופת הפעילות:  מ-1729 
 
ג'ובאני בטיסטה גואדניני (באיטלקית: Giovanni Battista Guadagnini; ‏23 ביוני 1711 - 18 בספטמבר 1786) היה בונה כינורות איטלקי, שנחשב לאחד המעולים ביותר באומנות בניית כלי הקשת בהיסטוריה. הכינורות שלו מוגדרים לא פעם כ"סטרדיוואריוס לעניים", בהתייחס ליצירתו של אנטוניו סטרדיווארי, שמקובל לראות בו את גדול בוני הכינורות בכל הזמנים.
חייו

גואדניני נולד סמוך לפיאצ'נצה, באזור אמיליה-רומאניה. במלאכת האומן שלו החל לעסוק בסביבות 1729 והמשיך בכך עד מותו. עבודתו מתחלקת לארבע תקופות עיקריות, המכונות על שם ערי איטליה שבהן חי ופעל אותו זמן: פארמה, פיאצ'נצה, מילאנו וטורינו. כלי הנגינה של תקופתו האחרונה, טורינו, נחשבים לטובים ביצירותיו ומחיריהם גבוהים על פי רוב בהתאם לכך.
אביו של גואדניני, לורנצו, עסק גם הוא בבניית כלי קשת. בנו, ג'וזפה ובני גואדניני אחרים המשיכו את שושלת בוני הכינורות למשך דורות אחדים.
ג'ובאני בטיסטה גואדניני מת בטורינו ב-1786.
הכנר הישראלי אמריקאי איתי שפירא מנגן בכינור גואדניני משנת 1745.
גונדור

גונדור היא ממלכה דמיונית המתוארת בלגנדריום של ג'ון רונלד רעואל טולקין.
גונדור נמצאת בדרום הארץ התיכונה וגובלת במורדור במזרח וברוהן בצפון. בירת הממלכה הייתה אוסגיליאת ולאחר מכן הייתה זאת העיר מינס טירית ("העיר הלבנה") שנמצאת בלב מישור פלנור. גונדור היא אחת מממלכות בני האדם החזקות ביותר, ויחד עם בני הלילית הובילה את המאבק בסאורון בשנת 3,434 לעידן השני. איסילדור,  מלכה של גונדור, הוא זה שהצליח להביס את סאורון, כאשר כרת את הטבעת מידו באמצעות החרב נארסיל שנשברה.
לאחר מותו של איסילדור מלכו צאצאי אנריון אחיו על גונדור. בשנת 2,050 לעידן השלישי קרא אדון הנאזגול תיגר על המלך גונדור. בפעם הזו המלך החליט להיענות לאתגר ויצא למינאס מורגול בלווית מספר שומרי ראש. עקבותיו לא נודעו מאז. מאחר שהוא לא השאיר יורשים, מונו עוצרים על גונדור להחזיק את הממלכה עד אשר תחודש שושלת המלכים וייוולד יורש ראוי. העוצרים הצליחו לייצב את מצבה של גונדור, עד אשר סאורון התעורר בשנית בעידן השלישי.
בתקופת העידן השלישי, כאשר פרודו בגינס נשלח להשמיד את הטבעת בהר האבדון שבמורדור, בגונדור שולט העוצר דנתור בן אקת'ליון. לדנתור שני בנים, בורומיר ופאראמיר. דנתור שלח את בורומיר למועצה בריבנדל על מנת להשיג את הטבעת האחת, שלדעתו תאפשר לגונדור להביס את סאורון ולחדש את תהילת ימי קדם. בהיעדרו של בורומיר, האביר הנערץ על העם והאהוב על אביו, מתמנה פאראמיר למפקד הצבא. במהלך המסע עם אחוות הטבעת, מגלה בורומיר שישנו נצר לשושלת המלכים של נומנור והוא אראגורן בן אראתורן, סייר מבני הדונאדין שבצפון.
אחרי מלחמת הטבעת והשמדתה הסופית בהר האבדון, מוכתר ארגורן למלכה הרשמי של גונדור, יחד עם מלכתו: עלמת העלפים ארוון אונדומיאל (בתו של אלרונד). בעזרתו של גימלי בן גלוין, המגייס את אשפי הבנייה של הגמדים, ארגורן מצליח לשקם את העיר הלבנה ואת מבצרי וערי גונדור ברחבי הממלכה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כאשר טבע האי נומנור ברחו תשע ספינות של ה"נאמנים" לארץ התיכונה בפיקודם של אלנדיל ובניו איסילדור ואנריון. אלנדיל לקח לו ממלכה בצפון, ולבניו נתן את ממלכת גונדור. גונדור הוקמה בשנת 3,320 לעידן השני. בהתחלה עיר בירתה הייתה אוסגיליאת. לקראת סוף העידן השני, מעט לאחר שהקימו את הממלכות, סאורון, שליט מורדור, פתח במתקפה נגד גונדור, מלחמה שבסופה הובס סאורון. בשנת 420 לעידן השלישי שיקם המלך אוסטוהר את מינס טירית, ומאז הפכה האחרונה לבירת הממלכה. בימיו החלו לתקוף בני המזרח את גונדור. גונדור ניצחה את בני המזרח עם בנו של אוסטוהר - טרוסטר, שלקח לעצמו את השם רומנדקיל "המנצח במזרח". אולם לאחר זמן הוא מת בקרבות עם צבאות נודדים חדשים שהגיעו מהמזרח. בנו טורמבר נקם את נקמתו וכבש עוד שטחים במזרח.
דגל עוצרי גונדור
ג'ובאני בוטזיני

| --- | --- |

 לידה:  22 בדצמבר 1821 קרמה, איטליה 
 פטירה:  7 ביולי 1889 (בגיל 67) פארמה, איטליה 
 מקום קבורה:  Villetta Cemetery 
 מוקד פעילות:  ממלכת איטליה 
 מקום לימודים:  הקונסרבטוריון של מילאנו 
 סוגה:  אופרה 
 שפה מועדפת:  איטלקית 
 כלי נגינה:  קונטרבס 
 
ג'ובאני בוטזיני והקונטרבס
ג'ובאני בוטזיני (באיטלקית: Giovanni Bottesini;‏ 22 בדצמבר 1822 - 7 ביולי 1889), מלחין איטלקי, מנצח ונגן וירטואוז בקונטרבס.
חייו

בוטזיני נולד בעיר קרמה במחוז לומברדיה. הוא החל ללמוד כינור בגיל צעיר והיה לבטח ממשיך בקריירה ככנר אלא שנסיבות הגורל שינו זאת. הוא רצה להמשיך בלימודיו בקונסרבטוריון אך כיוון שמשפחתו הייתה ענייה היה זקוק למלגה. בקונסרבטוריון של מילאנו היו רק שתי מלגות פנויות - ללימוד בסון ולימוד קונטרבס. תוך זמן קצר הכין עצמו לנגינה בקונטרבס והתקבל ללימודים. הוא סיים את לימודיו בהצטיינות וזכה בפרס של 300 פרנקים, דבר שאיפשר לו לקנות קונטרבס מבית היוצרים של קרלו ג'וזפה טסטורה, בונה כלי קשת מפורסם ממילאנו, מן המאה ה-17-18. היה זה כלי בעל שלושה מיתרים, בניגוד לקונטרבסים הרגילים של ארבעה מיתרים.
עם הכלי הזה יצא בוטזיני למסע קונצרטים עולמי. הוא חיבר יצירות רבות לקונטרבס בהרכבים שונים: יצירות סולו לקונטרבס, קונצ'רטי לקונטרבס ותזמורת, דואו לשני קונטרבסים ועוד. יצירות אלה קשות לביצוע מבחינה טכנית ולכן אינן מבוצעות לעיתים תכופות.
בשנת 1846 ביחד עם לואיג'י ארדיטי הוא עבר להאוונה, העלה שם את אופרה הראשונה שלו ובהמשך היה מנהל בית האופרה מקומי.
בוטזיני כונה "פאגאניני של הקונטרבס". הוא הלחין גם 13 אופרות שאינן מועלות כיום. הוא היה גם מנצח מבוקש בבתי אופרה רבים. בהפסקות היה מנגן לקהל קטעי סולו בקונטרבס שלו. נותר בזיכרון ניצוחו על בכורת האופרה "אאידה" של ורדי בקהיר ב-24 בדצמבר 1871.
גלנגרי גלן רוס

| --- | --- |

כרזת הסרט
 מבוסס על:  Glengarry Glen Ross 
 בימוי:  ג'יימס פולי 
 הופק בידי:  Jerry Tokofsky 
 תסריט:  דייוויד מאמט 
 עריכה:  הווארד סמית 
 שחקנים ראשיים:  אל פצ'ינו ברוק אלטמן ג'ונתן פרייס ג'וד צ'יקוללה ניל ג'ונס ג'ורג' צ'ונג קווין ספייסי אד האריס אלן ארקין ג'ק למון אלק בולדווין Lori Tan Chinn 
 מוזיקה:  ג'יימס ניוטון הווארד 
 צילום:  ג'ון רויז אנצ'יה 
 מדינה:  ארצות הברית ארצות הברית
 חברה מפיצה:  ניו ליין סינמה, נטפליקס 
 שיטת הפצה:  וידאו על פי דרישה 
 הקרנת בכורה:  4 בפברואר 1993 
 משך הקרנה:  100 דקות
 שפת הסרט:  אנגלית
 סוגה:  סרט פשע, סרט דרמה 
 תקציב:  12,500,000‏$
 הכנסות:  10,725,228‏$
 הכנסות באתר מוג'ו:   glengarryglenross
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
גלנגרי גלן רוס (באנגלית: Glengarry Glen Ross) הוא סרט קולנוע משנת 1992 המבוסס על המחזה מ-1984 בעל אותו השם מאת דייוויד מאמט. המחזה זכה בפרס טוני ובפוליצר ועובד על ידי המחזאי לתסריט.
הסרט, כמו המחזה שקדם לו, ידוע גם בשל השימוש המרובה בגסויות. המילה "Fuck" מופיעה בתסריט 138 פעמים בעוד שאורכו של הסרט רק 100 דקות. אל פצ'ינו היה מועמד על סרט זה לפרס אוסקר לשחקן המשנה הטוב ביותר, אך באותה שנה זכה בפרס אוסקר לשחקן הטוב ביותר עבור תפקידו בסרט ניחוח אישה.
תקציר העלילה

הסרט מציג תמונות משגרת חייהם של ארבעה סוכני נדל"ן נואשים אשר מוכנים להסתכן במעשים בלתי מוסריים ואף פליליים (החל בשקרים וחנופה וכלה בשוחד, איומים ופריצה) על מנת למכור נכסים בלתי רצויים לקונים פוטנציאליים. הסרט ידוע במיוחד במונולוג בן שבע הדקות של אלק בולדווין, המגלם את תפקיד נציג הבעלים של החברה, אשר מטיל אימה על הסוכנים וגורם להם לנסות באופן נואש להציל את משרתם. הסרט מציג את המציאות האכזרית של הכלכלה החופשית באור ביקורתי ומעלה נושאים כגון הזכות לפרנסה בכבוד, ביטוח בריאות, פערים חברתיים וחופש בחירה.
צוות השחקנים

| שם השחקן | שם הדמות |
| --- | --- |
אל פצ'ינו: ריקי רומה
ג'ק למון: שלי "המכונַה" לוין
אלק בולדווין: בלייק
אד האריס: דייב מוס
אלן ארקין: ג'ורג' ארונואו
קווין ספייסי: ג'ון וויליאמסון
ג'ונתן פרייס: ג'יימס לינגק
ברוס אלטמן: לארי ספאנל
ג'וד צ'יקוללה: בלש
ג'סטין רס

ג'סטין רס (באנגלית: Justin Ress; נולד ב-3 באוגוסט 1997) הוא שחיין אמריקאי, אלוף עולם (בודפשט 2022) וסגן אלוף עולם (פוקואוקה 2023) במשחה ל-50 מטר גב.
ביוגרפיה

רס נולד וגדל בקרי, קרוליינה הצפונית ולמד באוניברסיטת המדינה של קרוליינה הצפונית.
ביוגרפיה > 2017

באליפות ארצות הברית שנערכה ב 2017 הוא זכה במדליית זהב במשחה ל-50 מטר גב בשיא אליפות חדש של 24.41 שניות, לפני מאט גריוורס וראיין מרפי. באליפות העולם שנערכה בבודפשט, הונגריה הוא סיים במקום שישי במשחה ל-50 מטר גב בתוצאה של 24.77 שניות.
ביוגרפיה > 2017 > אלוף האוניברסיאדה

באוניברסיאדה שנערכה בטאיפיי, טייוואן בסוף אוגוסט אותה שנה הוא זכה ב-4 מדליות, 3 זהב ו-1 כסף. מדליות זהב, במשחה ל-100 מטר גב בתוצאה של 53.29 שניות, לפני קוסוקה הגינו מיפן (54.12 שניות) ודנס רפשיס מליטא (54.17 שניות), במשחה שליחים 4x100 מטר חופשי ובמשחה שליחים 4x100 מטר מעורב. מדליית כסף במשחה ל-50 מטר גב (24.73 שניות).
ביוגרפיה > 2019

באוניברסיאדה שנערכה בנאפולי, איטליה בתחילת 2019 הוא זכה ב-3 מדליות, 2 זהב ו-1 ארד. מדליות זהב במשחה ל-50 מטר גב בתוצאה של 24.48 שניות ביחד עם זן וודל מדרום אפריקה שזכה שלושה שבועות לאחר מכן במדליית זהב באליפות העולם (24.43 שניות). התוצאה שקבעו הייתה מספיקה למדליית כסף באליפות העולם ובמשחה שליחים 4x100 מטר מעורב, כשחיין ראשון הוא קבע בשמחה ל-100 מטר גב תוצאה של 53.31 שניות טובה יותר מזו של המנצח במשחה זה גרגורי טרסביץ' מרוסיה (53.51 שניות) ומדליית ארד במשחה ל-100 מטר גב (53.81 שניות).
ביוגרפיה > 2022 > אלוף עולם

במבחנים האמריקאים לאליפות העולם שנערכו בגרינסבורו, קרוליינה הצפונית בסוף אפריל 2022 הוא זכה במדליית כסף במשחה ל-50 מטר גב בשיא אישי חדש של 23.92 שניות, אחרי האנטר ארמסטרונג שקבע שיא עולם חדש של 23.71 שניות ולפני שיין קאסאס (24.00 שניות) ומדליית ארד במשחה ל-100 מטר גב בשיא אישי חדש של 52.73 שניות, אחרי האנטר ארמסטרונג (52.20 שניות) וראיין מרפי (52.46 שניות).
באליפות העולם שנערכה בבודפשט ביוני אותה שנה הוא זכה בשתי מדליות זהב, במשחה ל-50 מטר גב בתוצאה של 24.12 שניות, לפני האנטר ארמסטרונג (24.14 שניות) וקסוורי מסיוק מפולין (24.49 שניות) ובמשחה שליחים 4x100 מטר חופשי ביחד עם קיילב דרסל, ראיין הלד וברוקס קארי בתוצאה של 3:09.34 דקות, לפני אוסטרליה (3:10.80 דקות) ואיטליה (3:10.95 דקות), כשחיין שלישי הוא קבע ב"זינוק שליחים" תוצאה של 47.48 שניות.
ביוגרפיה > 2023

באליפות העולם שנערכה בפוקואוקה, יפן ביולי 2023 זכה בשתי מדליות, כסף וארד. מדליית כסף במשחה ל-50 מטר גב בתוצאה של 24.24 שניות, אחרי האנטר ארמסטרונג (24.05 שניות) ולפני שו ג'יאיו מהרפובליקה העממית של סין (24.50 שניות) ולא הצליח להגן על תוארו. מדליית ארד במשחה שליחים 4x100 מטר חופשי לאחר ששחה בשלב המוקדמות.
שיאים אישיים > בריכה אולימפית

50 מטר חופשי: 21.91 שניות (2021)
100 מטר חופשי: 48.14 שניות (2023)
50 מטר גב: 23.92 שניות (2022)
100 מטר גב: 52.73 שניות (2022)
שיאים אישיים > בריכת 25 מטר

50 מטר חופשי: 20.95 שניות (2020)
100 מטר חופשי: 45.70 שניות (2021)
50 מטר גב: 23.08 שניות (2020)
100 מטר גב: 50.38 שניות (2021)
גוגל פיננסים

| --- | --- |

 נתונים כלליים
 תקופת הפעילות:  21 במרץ 2006 – הווה (18 שנים) 
  
 www.google.com/finance
 
גוגל פיננסים (באנגלית: Google Finance) הוא אתר אינטרנט המתמקד בחדשות עסקיות ובמידע פיננסי השייך לחברת גוגל.
היסטוריה

"גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות. בנוסף על כך, האתר הציג מידע על מניות ומחירן, בהתבסס על אדובי פלאש. האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות.
גוגל השיקה גרסה מחודשת של האתר ב-12 בדצמבר באותה השנה. גרסה זו כללה עיצוב חדש של דף הבית שאיפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות. נוסף גם מדור ששיקף את הפופולריות לפי Google Trends. השדרוג הציג גם גרפים המכילים נתונים של מניות אמריקאיות לאורך למעלה 40 שנים. עדכון נוסף הביא לאתר עדכוניים מנאסד"ק והבורסה לניירות ערך בניו יורק. עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012.
ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017.
אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים.
ראו גם

Yahoo! Finance
Msn
הערות שוליים

↑  Search Engine Watch - Google Finance's Untrusted Links and Spotting Nofollow - November 26, 2006 (אורכב 27.12.2008 בארכיון Wayback Machine)
↑  Kirkpatrick, Marshall. "Google Finance and the Real Time Web". Read Write Web, June 2, 2008.
↑  Webware - Google Finance gets real-time NYSE ticker updates - Josh Lowensohn - June 24, 2008 (אורכב 19.10.2013 בארכיון Wayback Machine)
↑  "Huge Google Finance Updates coming in November". Phandroid - Android News and Reviews. 22 בספטמבר 2017. {{cite web}}:  (עזרה)
↑  "Follow & compare stocks - Google Search Help". support.google.com.
↑  "Google Quietly Removes Its Finance App from the Play Store". באפריל 2015. {{cite web}}:  (עזרה)
↑  "Google Finance makes investing information more accessible". Google (באנגלית). 9 בספטמבר 2020. נבדק ב-6 באוקטובר 2021. {{cite web}}:  (עזרה)
↑  Nonninger, Lea. "Google has redesigned Google Finance to educate consumers about the stock market". Business Insider (באנגלית). נבדק ב-6 באוקטובר 2021. {{cite web}}:  (עזרה)
ג'ק גריפו

| --- | --- |

 לידה:  11 בדצמבר 1996 (בן 27) מיאמי, ארצות הברית 
 שם לידה:  Jack Davis Griffo 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2011 
 http://jackgriffo.com/
 פרופיל ב-IMDb
 
ג'ק דייוויס גריפו (באנגלית; Jack Davis Griffo; נולד ב-11 בדצמבר 1996) הוא שחקן וזמר אמריקאי. מוכר בעיקר מגילום הדמות מקס תנדרמן בסדרת הטלוויזיה "משפחת רעם" של ניקלודיאון, ובתור דילן בסדרה "אלכסה וקייטי" של נטפליקס.
ביוגרפיה

ג'ק גריפו נולד ב-11 בדצמבר 1996 באורלנדו, פלורידה שבארצות הברית. כבר בגיל שנתיים השתתף בפעם הראשונה בפרסומת בטלוויזיה.
הוא השתתף במספר הפקות בבית הספר, מה שהוביל אותו להמשיך בתיאטרון קהילתי, שהתפתח במהרה לתיאטרון מקצועי. בגיל 13 עבר ללוס אנג'לס כדי לקדם את קריירת המשחק שלו.
קריירה > משחק

ג'ק גריפו הופיע לראשונה כנציב בשנת 2011, בסדרות הטלוויזיה "בית ספר לאמנויות לחימה", "הרפתקאות האיפוס של דלי וסקינר" וגם "מרווין מרווין". הוא השתתף גם כשחקן אורח בסדרות טלוויזיה כמו "ראה את אבא רץ" ו-"ג'סי" של ערוץ דיסני.
בין השנים 2013 ל־2018, כיכב גריפו במשך ארבע עונות בסדרה "משפחת רעם" בניקלודיאון, שם הוא שיחק את מקס תנדרמן, אחיה התאום של פיבי (אותה שיחקה קירה קוסרין).
גריפו כיכב לצד איזבלה מונר, טוני קוואלרו וג'ייס נורמן בסרט של ניקלודיאון "אדם המפוצל", ששודר בפברואר 2015. הוא גילם את התפקיד של בילי, החבר של בתו של פין שפרד (איאן זירינג), קלאודיה שפרד. בשנת 2016 כיכב גריפו כשחקן אורח בסוף עונה 7 של התוכנית "NCIS: לוס אנג'לס", כצוער צבאי בשם מק'קנה.
בשנת 2017 שיחק גריפו את התפקיד של סבסטיאן בסרט הדרמה המשפחתי "בבת עיני". באותה שנה לוהק לתפקיד בסרט הדרמה העצמאי "אלה שנשארו מאחור".
בשנת 2018 התחיל גריפו לשחק בתפקיד של דילן בסדרה הקומית של נטפליקס "אלכסה וקייטי", עד עונתה השלישית ב-2019. בשנת 2020 גילם את אליוט בסדרה "אריות הים" של רשת CBS. בשנת 2023 שיחק גריפו נציב בסדרה "ארין וארון"
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | שמע את קולי | פיטר הצעיר |  |
| 2012 | גיבור אמריקאי | האח הגדול |  |
| 2017 | בבת עיני | סבסטיאן |  |
| 2017 | אלה שנשארו מאחור | נואה |  |
| 2017 | Ocean's Hidden Secrets | לוי |  |
| 2020 | The 2nd | שון דייוויס |  |
| 2022 | Butter | פארקר |  |
| 2022 | Batman and Superman: Battle of the Super Sons | דמיאן ויין / רובין | דיבוב |
| TBA | Overrun | אוגי ריגס |  |
| TBA | Sid Is Dead | אריק וורשאהם |  |
| TBA | Grizzly Night | ריימונד נוסק |  |
| TBA | Don't Log Off | ג'ייקוב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | בית ספר לאמנויות לחימה | בני | פרק: "All the Wrong Moves" |
| 2011 | הרפתקאות באקט וסקינר | חבר צוות גלישה | פרק: "Epic Musical" |
| 2013 | מרווין מרווין | אליס | פרק: "Scary Movie" |
| 2013 | ג'סי | בראט | פרק: "Somebunny's in Trouble" |
| 2013 | תראו את אבא... | קסנדר מקגינלי | 3 פרקים |
| 2013 | ג'ינקסד | ברט אולרי | סרט טלוויזיה של ניקלודיאון |
| 2018-2013 | משפחת רעם | מקס תנדרמן | תפקיד ראשי (4 עונות); 98 פרקים |
| 2015 | ניקי, ריקי, דיקי ודון | בתפקיד עצמו | פרק: "Go Hollywood" |
| 2015 | אדם המפוצל | ואנס הנסום | סרט טלוויזיה של ניקלודיאון |
| 2015 | שארקנדו 3: אוי, אלוהים לא! | בילי | סרט טלוויזיה של SyFy |
| 2016 | NCIS: לוס אנג'לס | מק'קנה | פרק: "Talion" |
| 2016 | הסוכן הנרי | מקס תנדרמן | פרק: "Danger & Thunder" |
| 2019-2018 | אלקסה וקייטי | דילן | תפקיד חוזר (עונות 1&3) תפקיד ראשי (עונה 2); 13 פרקים |
| 2018 | הרעשנים | בלייק ברדלי | דיבוב; פרק: "Fandom Pains" |
| 2018 | רוק בבית הספר | סלייד | פרק: "I Love Rock and Roll, Parts I & II" |
| 2018 | הסופשבוע הגרוע הטוב ביותר אי פעם | ג'ק לייטינג | 2 פרקים |
| 2018 | בית ספר לאבירים | סר סוויזי | פרק: "Working on the Knight Moves" |
| 2018 | אהבה יומיומית | פול | פרק: "Paul's Broken Heart" |
| 2019 | בובספוג מכנסמרובע | בתפקיד עצמו | דיבוב; פרק: "SpongeBob's Big Birthday Blowout" |
| 2020 | אריות הים | אליוט מאונדס | 2 פרקים |
| 2020 | The Christmas High Note | יוס | סרט טלוויזיה של Lifetime |
פרסים ומועמדויות

גריפו היה מועמד לחמישה פרסי בחירת הילדים עבור שחקן הטלוויזיה האהוב: הראשון בשנת 2014, השני בשנת 2015, השלישי בשנת 2016, הרביעי בשנת 2017, והחמישי בשנת 2018.
| שנה | פרס | קטגוריה | תוצאה |
| --- | --- | --- | --- |
| 2014 | פרסי בחירת הילדים של ניקלודיאון | שחקן הטלוויזיה האהוב | מועמדות |
| 2015 | פרסי בחירת הילדים של ניקלודיאון | שחקן הטלוויזיה האהוב | מועמדות |
| 2016 | פרסי בחירת הילדים של ניקלודיאון | כוכב הטלוויזיה האהוב | מועמדות |
| 2017 | פרסי בחירת הילדים של ניקלודיאון | כוכב הטלוויזיה האהוב | מועמדות |
| 2018 | פרסי בחירת הילדים של ניקלודיאון | כוכב הטלוויזיה האהוב | מועמדות |